Afganistan: Vizita e presidentit Karzai në SHBA, nën vështrimin e analistëve
Analistët janë dakort se populli afgan është i ngopur me retorika, e se ka nevojë të shohë rezultate dhe ndryshime pozitive
Analistët në Afganistan mendojnë se vizita e Presidentit Karzai në Washington gjatë javës së ardhshme, do të jetë një shenjë shumë e rëndësishme e mbështetjes amerikane ndaj udhëheqësit afgan. Vizita e presidentit Afgan Hamid Karzai në Washington, vjen pas një shkëmbimi mediatik fjalësh, ku të dyja palët akuzuan njëra tjetrën për mungesë sinqeriteti në bashkëpunimin midis tyre. Presidenti Karzai akuzon vendet perëndimore se janë përpjekur të manipulojnë zgjedhjet presidenciale të vitit të kaluar. Zyrtarët amerikanë e quajtën këtë koment shqetësues. Gjatë kësaj periudhe, zëdhënësi i presidentit Obama, refuzoi ta quante Presidentitin Karzai aleat të Amerikës, por insistoi t’a quante atë thjesht “udhëheqësi afgan i zgjedhur në mënyrë demokratike.” Akmal Daui, anëtar i një grupi që merret me monitorimin e të drejtave në Afganistan, me bazë në Kabul, tha se kjo vizitë është shumë e rëndësishme për Presidentin Karzai, i cili do të përpiqet të riparojë marrëdhëniet midis Kabulit dhe Washingtonit. Ai thotë: Zoti Daui thotë se populli po e injoron atë që ai e quan një dramë të ekzagjeruar midis Presidentit Karzai dhe Amerikës. Ai tha se popullsia civile afgane që nga Kandahari e deri në Kabul kanë gjëra shumë më të rëndësishme në mendjet e tyre. Në fund të marsit Presidenti Obama bëri vizitën e tij të parë në Afganistan si komandant i përgjithshëm i forcave të armatosura. Gjatë vizitës 6 orëshe Presidenti Obama përgëzoi Zotin Karzai për përpjekjet e tij në fushën e sigurisë, por ai tha se duhet më shumë punë për të luftuar korrupsionin. Harun Mir, Drejtori i Qendrës Kërkimore dhe i studimeve politike Afgane, tha se Presidenti Karzai duhet të pregatitet të flasë mbi problemin e korrupsionit, gjatë bisedimeve me Presidentin Obama: Zoti Mir tha se dy udhëheqësit do të diskutojnë mbi operacioniet ushtarake në provincën e Kandaharit, ndërkohë që forcat e NATOs dhe ato Afgane po luftojnë kundër njërës prej bazave më të forta Talebane atje . Gjithashtu ai mendon se Amerika duhet të presë mundësinë e një kërkese nga Presidenti Karzai për me tepër fonde, në mënyrë që të ekzekutojë planin paqeruajtës lokal, sidomos tani që së shpejti në fund të majit, ai do të drejtojë një takim me kryertarët e fiseve të ndryshme afgane. Daoud Sultanzoy është anëtar i Parlamentit Afgan. Ai mendon se paqja e vendosur në këshillin e kryetarëve fisnorë dhe përkrahja amerikane mund të dështojnë nëse afganët gjejnë më shumë mbështetje atje se në insitucionet qeveritare. - thotë ai Së fundi, të gjithë analistët janë dakort se populli afgan është i ngopur me retorika, e se tani ka nevojë të shohë rezultate dhe ndryshime pozitive në jetën e tij.